gentaiscool/nusaparagraph_topic huggingface dataset:
Transportasi andalan sing digawe liburan iku salah sijine yo bus. Bus iki kendaraan sing nduwe petang roda dan kapasitase gede banget. Bus sing gede isok nampung bahkan sampe 50 uwong dan kabeh komanan panggon lunggo. Onok macem-macem bus sing biasa digawe perjalanan liburan. Mulai teko bus umum sampe bus sing disewo khusus gawe liburan keluarga. Fasilitas bus wisata jaman saiki wes apik banget. Mulai teko kursine sing empuk, AC super adem, TV, bagasi sing guede dadi isok muat tas akeh, colokan listrik, sampe jedhing. Bus wisata sing wes disewo khusus isok melayani perjalanan sesuai perjanjian, mulai antarkota, antarprovinsi, sampe antarpulau.

Topic: leisures
Roto-roto awak dewe pasti nggolek profil e budayawan iku teko internet. Tapi onok situasi ndek ndi profil iku gak lengkap dan marakno angel gawe nggoleki tentang budayawan iku mau. Onok siji cara sing isok dilakoni gawe nggolek profil budayawan luwe mendalam. Carane yaiku wawancara wong e langsung nek sek urip. Biasane kan onok kontak e nang internet, nah awakmu ngehubungi disikan. Ojok lali nganggo boso sing santun cek luwe gampang diterimo budayawan iku mau. Nek wes tektokan, garek janjian ae kate ketemuan nang ndi dan jam piro. Nek wes beres kabeh, garek ngenteni hari-H dan awakmu isok ngelakoni wawancara langsung nang budayawan sing mbok golek iku. Isok sisan engkok awakmu nambahno informasi tentang budayawan iku nang internet.

Topic: culture & heritage
Ana tradisi sing bedha saka umat muslim ning Medura, yaiku tradisi mudik wayah Idul Adha. Mudik utawa bali kampung iki kerasa bedha amarga biyasane umat muslim ning wilayah liyane ngelakoni mudik wayah Idul Fitri. Ning Idul Adha, wong Medura nganggep yen Idul Adha iki luwih gedhe saka Idul Fitri amarga mbarengi karo ibadah haji ning tanah suci. Dadi akeh sing nganggep yen budaya meriah kuwi kudune ana pas Idul Fitri. Kamangka pas Idul Adha, ning daerah Medura, Situbondo, Bondowoso, Lumajang, uga daerah sing akeh wong Medura mesti rame lan toko-toko padha sepi amarga akeh sing padha ngerayakake ning omah keluwarga adohe. Apa maneh yen keluwargane melu kurban. 

Topic: religion
Nandur iku termasuk kelakoan sing biasane digawe icir-icir tanduran wong nang lemah, mboh iku nang sawah, nang latar, utowo nang dadah. Kabeh iku tetep dijenengi nandur mergo penggawean iku icir-icir tanduran. Nah sing ditandur iku maeng yo pirang-pirang, awit teko kebutuhan mangane menungso contohne koyok pari, kacang-kacangan, jagung, ambek liyan-liyane. Kabeh iku maeng ancene penggawean nandur sing biasane gelek dilakoni menungso. Tapi sing biasane gelek nandur iku yo wong sing seneng nandur-nandur. Terus sing seneng nandur yo ora mok wong tani tok, tapi wong saiki masio nang kota barang yo akehe megilan mergo saiki akeh song sing seneng ambek tanduran.

Topic: slice of life
Telong ulan wingi aku karo konco-konco melok ngaji rutin nag masjid kampus. Biasane pengajian iki ono nag mari ashar pas dino kamis. Pengajian iki sing dibahas macem-macem mulai teko ngaji kitab kuning sampek pengajian sing isine bahas masalah sosial sing ono hubungane ambek ceramah agama. Lah ketekpak'an dino iku bahas masalah najis sing akeh-akehe bocah kampus iku ngelakoni perkoro iku yaiku sikile neracak teko nggon wudu sing ora atek gawe sandal padal panggonane iku adoh teko mesjidte terus ora ono panggonan lewati sing digawe suci kanggo mlaku nang mesjid. Pas waktu iku akeh bocah sing rumongso soale akeh sing durung paham masalah iki.

Topic: religion
Masjid Nabawi iki salah siji Masjid sing onok nang kota Madinah, Arab Saudi. Masjid Nabawi iki dadi Masjid ketelu sing dibangun nang sejarah Islam dan dadi Masjid nomer loro sing paling gede sak dunyo. Seliyan Masjidil Haram, Masjid Nabawi iki sisan dianggep dadi tempat suci gawe umat Muslim. Luase masjid iki yaiku 40.000 m persegi dan isok nampung sampe 600.000 jamaah. Nek pas musim nyekar nang makam Nabi, Masjid iki isok nampung sampe sak juta jamaah. Masjid Nabawi iki diyakini mbiyene iku dadi omahe Nabi Muhammad SAW pas beliau hijrah nang Madinah pas tahun 622 Masehi. Bangunan awale gak onok atape dan dinggo gawe kepentingan sosial koyok panggon ngumpule masyarakat, majelis, dan digawe sarana sekolah agama. Tambah suwe, pemimpin Madinah ganti ganti terus dan akhire terus terusan dibangun sampe gede koyok ngene.

Topic: religion
Ning asramaku biyen ana sing jenenge mesin cuci keramat amarga sing oleh nganggo mesin cuci kuwi mung para senior lan mung oleh kanggo ngumbah seragam amarga mesisn cuci kuwi apik. Sapa wae sing ngumbah ning mesin cuci kuwi mesti dadi siswa sing berprestasi utawa bisa ngumpulake nilai sing apik. Nanging pas aku wis kelas 12, aku baru ngerti yen mesin cuci kuwi mung crita gawe-gawenan ben mesin cucine awet lan ora gelis rusak amarga mesin cuci iki sing paling apik ning asramaku. Nanging crita mesin cuci keramat kuwi wis kadhung nyebar lan dipercaya karo para siswa sing ana ning asrama, utamane ning asrama putri. 

Topic: technology
Sing awak dhewe golek seko olahraga kui, dudu awak mengko bakal dadi apik, opo ben iso nunggah neng media sosial. Sing penting seko olahraga kui awak dhewe latian napas. Latian napas iki ora mesthi dilakoke neng olahraga sing abot, neng olahraga sing enteng kui tetep iso. Malah kanggo wong sing dudu atlet utowo ora biasa latian, luwih dianjurke ngelako sing enteng-enteng disik, koyo mlaku 10 menit sak ben dione. Napas kui penting dilatih soale iki pengaruh banget neng metabolisme sing ono neng jero awak. Sistem kui sing bakal bakar lemak lan jupuk nutrisi seko panganan utowo ombenan sing awak dhewe konsumsi. Yen sistem kui ono gangguane, awak dhewe iso keno akeh penyakit.

Topic: sports
Air purifier iku alat sing isok digawe murnikno udara. Alat iki dadi andelan gawe ngentokno udara sehat nang njero omah. Kerjone alat iki yaiku nyedot udara nang njero filter gawe disaring terus disalurno ben dadi udara sing kualitase luwe resik. Alat iki akeh dimanfaatno karo wong sing urip nang perkotaan ndek ndi kualitas udarane wes elek pol dan bek karo polusi. Sak liyane iku, air purifier iki nduwe akeh manfaat. Siji, ngilangno ambu badek. Loro, nyegah penyebaran jenis penyakit menular sing onok nang udara. Telu, ningkatno kualitas turu. Papat, ningkatno harapan uripe menungso. Limo, isok nangkep asap. Enem, ngurangi kemunculan jamur. Terakhir, nangkep bulu alus ambek ketombe sing onok nang kewan angonan.

Topic: technology
Ngunggahke video panggon wisata sing ora kabeh wong ngerti kui pancen duwe keuntungan. Video kui iso viral lan panggon sing dimaksud bakal dikunjungi akeh wisatawan. Warga lokal dadi iso duwe penghasilan tambahan seko ngedol barang utowo jasa neng kono. Nanging gawe viral panggon wisata kui, ora mesthi duwe dampak sing sae. Iso wae wisata alam sing viral kui dadi rusak mergo dikunjungi karo akeh turis. Panggon wisata kui ora duwe persiapan sing cukup kanggo nangani turis sing mbludak. Diimbuhi, turis-turis sing sak penake dewe sing ngerusak fasilitas wisata. Contohe koyo, taman amarylis sing biyen ono nek Yogyakarta. Mergo turis sing ngerti-ngerti akeh lan ora ono persiapan, taman kui dadi rusak lan kudu ditutup.

Topic: leisures
Pas jaman SMA, aku tau melu tanding senam ritmik tingkat kabupaten. Senam ritmik iki ana sing kategori tim, uga ana sing kategori individu utawa tunggal. Aku melu sing kategori individu. Sejatine pertandingan individu iki mbutuhake kelenturan kaya wong nari. Nanging kekuatane uga ora oleh mudhun. Amarga bobotku sing luwih, 6 sasi sak durunge lomba, aku wis dikongkon diet lan latihan sing disiplin uga nguwasai alat kaya hulahop, pita gimnastik, bal, lan uga nguasai jenis musik sing arep didadekake lagu senam. Peserta lomba iki yaiku antarsekolah lan wis diseleksi ning tingkat kecamatan uga sekolah. Aku ora oleh juara, nanging aku seneng amarga iki pengalaman sing marai semangat kanggo berprestasi luwih dhuwur.

Topic: sports
Pie susu khas Bali gegawan sing mesthi dienteni yen mari lunga teka Bali. Rasa panganan iki khas banget. Wujude sing bunder lan warnane kuning mas nambahi rasa pengin mangan pie susu Bali iki. Ning pinggire kaya tepung rada atos nanging ing tengahe adonan pie susu Bali iki alus lan langsung bisa mbleber nalika dipangan. Legine uga ora legi banget dadi isih aman nalika dipangan saben dina. Rasa susune uga ora mblenek dadine ora bakal jeleh nalika dipangan terus. Pie Susu Bali iki bisa dituku ana ing toko-toko gegawan khas Bali. Regane uga standar ora larang banget. Kabeh wong sing diwenehi mesti arep lan seneng banget.

Topic: food & beverages
Indonesia kuwi terkenal karo budhaya sing nguri-nguri dalan uripe wong kaya wiwit ning jero weteng kanthi wis lair. Banjur gedhe, dadi manten, kanthi tradisi ngurmati wong sing wis wafat. Menungsa kuwi wiwit ning jero weteng wis dislameti kaya ana upacara 4 wulanan, yaiku upacara kanggo mengeti ruh pertama mlebu umur ngandut 4 wulan. Uga ana tingkeban ning wulan kepitu sing dadi wulan sakral amarga diarani meteng sing paling akeh godhane. Kamangka ana prosesi siraman, kirim dunga, mecahake klapa, lan liyane. Yen wes lain, uga ana upacara brokohan kanggo mengeti bayi lair lan slametan ngubur ari-ari kanthi puput tali puser kanggo ndungakake bayi slamet. 

Topic: culture & heritage
Nyamikan wonten Indonesia kathah sanget jinisipun. Wonten nyamikan ingkang raosipun gurih, wonten ugi ingkang manis utawi gabungan saking kalih raos menika. Onde-onde kalebet nyamikan ingkang nggabungaken raos gurih kaliyan manis. Gurihipun onde-onde asalipun saking adonan glepung kaliyan taburan wijen wonten njawinipun. Raos manis kacang ijem kaliyan gendhis saged diraosaken saking isianipun. Jinising onde-onde ugi wonten maneka warna. Wonten onde-onde biasa ingkang isinipun kacang ijem, wonten onde-onde biasa ingkang boten gadhah isian. Wonten ugi onde-onde keciput ingkang ukuranipun alit-alit dados boten wonten isinipun. Onde-onde ingkang kopong alias boten gadhah isi teksturipun langkung garing lan awet. Nanging, sedayanipun sami raos eca lan gurih.

Topic: food & beverages
Trans Jogja kui siji-siji kendaraan umum sing dicepake pemerintah kota utowo propinsi. Sakliyane kui, saiki ora ono kendaraan umum liyane. Disik jarene ono bis, nanging saiki arang banget liwate. Trans Jogja kui koyo bis bioso sing wis duwe rute sing tetep. Saiki wis ono luwih seko 12 rute sing disediake. Bentukan bise kui biasa. Kapasitas wong sing iso lungguh neng kono sekitar rong puluhan. Yen misale ditambah karo sing ngadeg, mungkin iso tekan 40 wong. Kursine adep-adepan mirip koyo kursi neng KRL. Werno buse kui ono loro, ono sing ijo lan biru. Nanging werno kui ora duwe maksud opo-opo. Nanging bis sing werno biru kui ketok luwih apik timbangane sing ijo.

Topic: slice of life
Tom Brady kui dadi pemain neng posisi quarterback neng olahraga american footlball. Pemain sing duwe jeneng lengkap Thomas Edward Patrick Brady Jr. iki lair neng California 3 Agustus 1999. Dheweke wong kulit putih Amerika sing duwure 1.94 meter. Dheweke iso mlayu 40 yard kui selama 5.28 detik. Dheweke ngewiwiti karire dadi pemain kui ket dee ono neng bangku kuliah. Lagi taun 2000, dheweke kepilih dadi salah siji pemain NFL neng tim New England Patriot. Bareng-bareng karo tim Patriot iki, dheweke iso ngolehke akeh penghargaan. Dheweke dadi pemain sing penghargaan pemain sing paling penting peng 3, taun 2007. 2010, lan 2017. Dheweke uga iso gowo Patriot juara Super Bowl tekan peng 7.

Topic: sports
Nandur lombok iku akeh manfaate. Salah sijine yaiku bisa kapan wae dipetik kanggo digawe sambel. Nanging ora kabeh wong bisa nandur lombok kanti apik. Iki tata cara nandur lombok supaya bisa cukul apik nganti panen. Kaping siji, milih winih lombok sing apik. Winih lombok sing apik bisa dituku ana ing toko tanduran. Kaping loro, winih lombok iku dipepeh ing gisore srengenge nganti garing. Kaping telu, sawise dipeh kudu dipilih maneh endi winih sing pas kanggo ditandur. Yen wis nemu winih sing apik, wis bisa ditandur. Nandur ana ing lemah sing wis dicampur karo sekam lan pupuk supaya cepet cukul. Sawise ditandur aja lali kanggo diramut kaya disiram saben dina, lan diwenehi pupuk 2 minggu pisan.

Topic: food & beverages
Ibadah jumat agung yaiku ibadah Jumat seminggu sak durunge Minggu paskah. Jumat Agung iki salah siji saka ibadah trisuci paskah, yaiku dina mengeti kematian Yesus disalib ning Golgota.  Sak durunge Jumat Agung iki uga ana ibadah Kams Putih. Dina kematiane Yesus iki uga ora pasti amarga ana sing ngomong yen dina Rabu, kamangka ana Rabu Abu uga ana sing ngomong Jumat kamangka ibadahe arane Jumat Agung. Ibadah iki tujuane kanggo refleksi apa wae sing dikorbanake karo Yesus. Nanging, ana itungan sing bedha ning wilayah kulon lan wetan kanggo acara Jumat Agung iki amarga ana pembedha metode kanggo ngitung tanggal yaiku bedha kalender Georgian lan Julian. 

Topic: religion
Kaliurang kui dadi destinasi wisata sing disenengi karo wong Yogyakarta. Neng daerah kui, howone adem.  Jarak antara Kaliurang lan pusat kota kui ora adoh, sekitar 1 jam perjalanan. Ket biyen, Kaliurang wis dadi tempat wong Yogyakarta ngilangi mumet lan kesel bar aktivitas saminggu. Tekan saiki, Kaliurang isih dadi panggon pelajar lan mahasiswa sing arep ngadake makrab utowo diklat. Nanging saiki, Kaliurang wis ora dadi panggon wisata sing sepenak disik. Saiki Kaliurang ora seadem biyen. Mergo penasan global sing lagi berlangsung iki, ora heran neng endi-endi wae suhune munggah. Keloro, perjalanan seko kota neng Kaliurang kui macet, utamane pas dino Sebtu-Minggu. Delok kondisine sing saiki lan wis ora ono objek wisata sing menarik, rosone eman-eman tenogone kanggo lungo neng Kaliurang.

Topic: leisures
Salah sawijining bab penting ing pariwisata yaiku katersediaane hotel lan fasiltas penginepan sing layak. Hotel lan penginepan iki bisa nambahi pemasukane daerah sekitar lan bisa dadi lapangan penggaweyan kanggo masyarakat sing ana ning kawasan wisata kuwi. Nanging akeh sing ora ngerti carane ngolah penginepan lan hotel kanthi bener amarga hotel-hotel pinggiran iki isih identik kanggo kawasan prostitusi. Kurange pengawasan lan pelatihan kanggo ngelola hotel lan penginepan iki bisa dadi kerugian sing bisa ngajurake bisnis pariwisata kuwi dhewe. Apa maneh yen hotel lan penginepan kuwi ora duwe pengelolaan kenyamanan sing apik lan rapi uga ana fasilitas restoran sing ndukung kamajuan hotel.

Topic: leisures
Dadi bakul jajanan pasar kui dudu gawean sing sepele. Biasane sing gawe jajanan pasar kui ora ngedol barang dagangane langsung. Dheweke butuh wong liyo ben dagangane entek. Bakul kui dadi perantara kanggo sing gawe jajanane kui karo sing arep tuku. Sing dadi bakul jajanan pasar biasane duwe keluwihan liyo dibandingke sing gawe yaiku bakul kui duwe panggon sing strategis. Bakul jajanan pasar kui biasane ono neng pinggir-pinggir dalan sing rame. Panggone sing dienggo dodolan yo ora entuk sak onone. Panggone kudu ketok resik lan higienes. Dadi sing arep podo tuku percoyo, yen cemilan utowo jajanan pasar sing didol kui sehat lan aman kanggo dikonsumsi.

Topic: food & beverages
Pas dolan nang koncoku, Aku masi ono TV sing gedene sekitar 40 in-nan. Nah TV ne maeng tebae termasuk sing model anyar sing wes kenel diwei HDMI nang TV-ne dadi wes ora perlu gawe antene. Mari ngunu pas tak delok tibake TV iku yo kenek diwei flashdisk barang soale ancene model anyar wes kenek digawe muter video sing teko Flash Disk barang. Mari ngunu sak liyane TV sing model anyar tibak'e pinggire ono radio lawas sing isek gawe batu biasa, ambek isek untir-untiran nek geleki siaran radione. Mari ngunu ro ono antene ambek centelan kanggo gowo radio iku maeng. Masio wes lawas tapi koyoke radio iku ancene diresiki terus ambek diramot.

Topic: technology
Semangat olahraga saiki mulai didukung karo industri hiburan digital lan agensi-agensi media. Salah sawijine acara youtube saka channel VINDES sing digawangi karo Vincent Rompies lan Desta Mahendra, anggota grup musil Club 80's sing saiki aktif ning penyiaran. Amarga semagat sing mudhun ning olahraga, channel iki ngadakake lomba-lomba kaya sing paling rame taun iki yaiku "Tiba-tiba Tenis". Kaya judule, pertandingan iki ngedu kemampuan tenis para artis sing biyasa ana ning TV. Pertandingan iki uga niat banget amarga nyediakake tiket lan sponsor sing digawa kaya pertandingan profesional. Kamangka, ayo semangat dadi agen promosi olahraga ning Indonesia amarga olahraga kuwi hiburan sing penting kanggo masyarakat.

Topic: sports
Jaman saiki, awak dhewe iso dodolan tanpa tuku barange sing arep didol. Jenenge sistem dodolane kui dropshiper. Awak dhewe ora mung ora usah tuku barange, malah awak dhewe ora kudu nyimpen barang dodolane kui neng panggone dhewe. Awak dhewe ora butuh nyewa omah utowo ruangan utowo nganggo omahe awak dhewe kanggo didadek gudang. Sistem dodolan iki awak dhewe mung dadi perantara antara sing duwe utowo sing gawe barang karo wong sing arep tuku. Mengko produsen bakal nanganani langsung pesenen sing tuku. Tugase awak dhewe sebagai dropshiper kui itungane dadi gampang banget. Awak dhewe mung golek wong sing arep tuku sak okeh-okeh ben entuk duwit sing luwih akeh.

Topic: business
Kisah sing paling terkenal sing ono nag jeru kitab suci alquran sing gelek dianjurno kon nyontoh karo ulama ambek kiyai yaiku kisahe Nabi Muhammad S.A.W. awit teko akhalke sampe carane uripe kanjeng nabi sing sederhanai pol. Teko kisahe kanjeng nabi sing nang jero alquran maeng, kabeh ulama nyaranno wong muslim iso nyontoh soale bilau termasuk makhluk sing paling apik ambek kekasihne pengeran. Terus teko kisahe beliau maeng wong islam kabeh kudu iso nyontoh sifate bilau sing sabar ambek sederhana ora ketok gumedeh ambek liyan-liyane. Dadi kisahe kanjeng nabi maeng apiki pol kanggo wong-wong muslim ben uripe iku iso slamet ambek sejahtera.

Topic: religion
Pak Toni wis ngajar babagan kewirausahaan wiwit aku kelas 10 ning SMA biyen. Pak Toni iki sajane guru mata kuliah ekonomi lan akuntansi, nanging amarga ana kurikulum anyar, Pak Toni uga saiki melu ngajar kewirausahaan. Kelase Pak Toni iki dadi kelas pilihan nanging isish rame amarga luwih akeh pratike tinimbang teorine. Praktike kuwi kaya cara nggawe panganan utawa ngolah hasil ternak lan hasil kebun ben bisa dadi barang sing kena didol. Salah siji rintisane Pak Toni kuwi yaiku program olahan jamur lan ndhog asin sing ana ning sekolahku. Saiki, program kuwi wis sukses kanggo inkubasi bisnis para siswa sing ana ning SMA-ku. 

Topic: business
Lunga ning Eropa wis dadi kepenginanku lan kulawargaku. Aku lan kulawargaku wis mulai nabung lan ngelumpukke dhuwit kanggo lunga ning Eropa. Ndilalah preian taun ini Bapakku oleh rejeki. Tabunganku lan kulawargaku dadi tambah akeh. Aku mutusake lunga ning Walanda wae, amarga aku uga pengin ndelok kampus sing wis suwe takincer. Dina iku aku budhal nganggo montor muluk kurang luwih 14 jam lan mandheg ana ing bandara Schipol, Amsterdam. Mangsa ning Walanda lagi mangsa adhem lan udan salju, dadi aku lan kulawargaku wis nggawa sangu klambi sing kandhel kayata jaket, sarung tangan, kupluk, lan sepatu sing cocok kanggo mangsa adhem supaya ora kademen.

Topic: leisures
Kadang onok wong sing nggumun, opo enake sing nontok pertandingan olahraga langsung ndek Stadion olahraga e. Wes umpel-umpelan dadi siji, dan sumpek kabeh. Batine mereka, kan enakan nonton teko omah nang ngarep TV, gak bakal sumpek umpel-umpelan. Padahal, sensasi nek ndelok pertandingan olahraga langsung ambek teko TV iku bedo puol. Bedone iku adoh puol. Awak dewe nek nontok langsung iku rasa tegange luwe keroso. Terus nek pas gol, sorak soraine iku luwe keroso meriah e dan awak dewe isok bengak bengok bareng ambek supporter liyane. Terus keseluruhan atmosfer e iku gak bakal isok dikalahno. Wes ta, bedo bedo ndelok langsung ambek ndelok nang TV. Nek awakmu gak percoyo, mending cobaen dewe, tak jamin gak bakal nyesel.

Topic: sports
Rampung kangelan skripsi lan dituturi ibuku babagan kesabaran lan dunga sing ora pedhot, aku uga iling jare simbah yen  pengen cita-citane keturutan, uga kudu sregep sembahyan dhuha. Sembahyang dhuha kuwi jare bisa mbuka rejeki uga bisa mbuka kabeh peluang. Sak liyane sembahyang dhuha, uga ana sembahyang tahajud kanggo ngelancarake usaha. Banjur aku nuruti simbahku kanggo sholat dhuha lan tahajud. Nanging hasile ya podho wae. Aku bingung lan ora ngerti kudu ngopo. Aku jajal ngecek kabeh babagan ibadahku, banjur aku ngerti yen sholat sunnah kuwi manfaat langsunge dudu kuwi, nanging nyenengke lan ngelegakake ati ben ora was-was lan tenang kanggo ngadepi kabeh masalah. 

Topic: religion
Jarene koncoku Hotel ancene fasilitase lengkape pol, terus opo sing dibutuhno pas nginep yo kecukupan. Awit teko mangane, alate ados, turu, sampek TV barang yo ono. Tapi kadang hotel iku yo nyocokno karo kebutuhane awak dewek ben ora kelarangen nag nyewo hotel soale hotel ambek fasilitas sing lengkap yo lumayan larang. Nag situs-situs online sing dodolan tiket hotel barang yo jelasno nag regane hotel akeh-akehe wes sak dukure 400 ewu. Tapi nag awakmu pengen sing rodok cocok ambek dompetmu penginapan sing lumayan apik yo enak, soale aku tau jajal penginapan sing rego sak ngisore 400 ewu yo wes enak'e pol. Fasilitas sing digawe kanggo nyukupi kebutuhan pas nginep yo pas. 

Topic: leisures
Senajan akses sing terbatas, desa kuwi bisa dadi panggonan alternatif ning masa pensium amarga tenang lan uga ora akeh kebisingan. Desa iki bisa dadi panggonan sing nyaman sing penting wong sing manggoni kuwi bisa membaur marang masyarakat lan bisa ngeregani lingkungan desa. Senajan gayeng, urip ning desa kuwi kudu kuat lan tahan banting amarga kadhang ana kedadian sing marai mangkel kaya omongane tangga sing ora bisa dikontrol lan uga keadaan sosial liyane. Kamangka, yen kepengen tenang ning masa sepuh, luwih becik bali desa lan nduwe usaha ning kana ben uripe uga ayem tentrem lan adoh saka pikiran negatif saka penggaweyan. 

Topic: slice of life
Yen misale, ono kerusuhan bar pertandingan bal-balan kui, wong-wong ora mung suportere wae, nanging pihak penyelenggarane kui uga melu salah. Penyelanggara iki sing duwe tanggung jawab kanggo ngadake jadwal lan nyepak-nyepake opo wae sing gawe pertandingan kui aman lan nyaman. Yen misale, tim sing tanding kui tim rival sing penontone kerep gelud. Apik neng ngono kui, pertandingane ora diadake pas bengi. Yen wis diandani nanging akeh sing ngandani nanging isih ngeyel, kui cetho banget salahe penyelenggara. Pihak penyelenggara kui kudune uga ora ngedol tiket luwih seko kapisitas stadion. Kui iso marake ciloko yeng ono opo-opo. Penyelenggara kui kudu luwih ngati-ngati yen arep ngadake pertandingan bal.

Topic: sports
Pas pandemi, kabeh uwong sak donyo diarepke ora metu seko omah. Yen ono wong sing metu senadyan ora ono agenda sing mendesak kui biso ngerugike wong sing liyo. Nanging opo sing digoleki neng ono wong sing metu, mergo akeh banget toko-toko sing ora dibuka. Panggon sing marai kangen kanggo dikunjungi pas pandemi kui iku salah sijine bioskop. Bioskop kui dadi salah siji hiburane wong-wong. Pandemi akeh wong sing tambah stress. Ditambah meneh, sitik banget panggon-panggon sing iso dadi hiburan sing buka. Kepeksone, aku sing seneng neng bioskop nonton kepekso nonton film neng layanan streaming. Emang neng nonton liwat layanan ku pilihan filme luwih akeh, nanging pengalaman nontoe ora semantep nonton langsung neng bioskop.

Topic: leisures
Tau gak awakmu wes angel-angel ngumbah klambi nganggo mesin cuci, tapi ambu klambine sek apek? Paling awakmu ngirone iku mergo deterjen e sing kurang, utowo mergo gak nganggo pelembut. Tapi tau mikir gak, nek iku mergo filter mesin cuci sing gak tau mbok resikno? Filter mesin cuci iku kan fungsine gawe nyaring kotoran. Nek misal filter iku mau gak rajin diresikno, yo kotoran iku bakal numpuk dan marakno hasil cucian nang mesin cuci iku dadi gak maksimal. Iku sing marakno klambimu sek mambu apek. Mbasio wes mbok tambahi deterjen sampe sak bajek keret, yo gak bakal ngaruh nek filter mesin cuci e sek rusuh.

Topic: technology
Semangka bisa dipangan karo diolah dadi aneka warna panganan. Nanging semangka wutuh isih dadi panganan sing disenengi kabeh wong apa maneh ana ing Indonesia. Iki amarga hawa ing Indonesia panas banget lan nalika mangan semangka bisa adem lan seger banget. Milih semangka sing apik kudu pinter supaya ora keblondrok malah njupuk sing ora legi. Semangka sing legi warna kulite rada kuning lan soklat. Luwih kuning utawa luwih peteng warna kulite, nandakake semangka luwih legi. Semangka sing mateng biasane kulite ora pati nggilap. Kulit semangka sing nggilap nandakake semangka iku durung pati mateng. Dadi aja wedi yen nemu utawa tuku semangka sing duwe kulit rada mangkak amarga iku nandakake semangka iku wis mateng.

Topic: food & beverages
Neng pertandinga opo wae sing paling digatek wong kui misale pemaine. Misale yen bal-balan sing didelok kui gelandang opo penyerange, yen olahraga tinju lan MMA sing didelok kui petarung sing dijagoke. Padahal neng sak ben pertandingan kui, ora mung ono pemain wae. Awak dhewe sok ora gateke wasit sing ono neng tengah utowo pingir lapangan. Wasit iki tugase penting, soale dheweke sing ngatur dalane pertandingan. Dadi wasit kui uga ora iso main-main. Mung model ngerti peraturan tok, durung iso dadike wong kui wasit sing pener. Misale wasit neng pertandingan tinju. Dheweke uga ngerti carana ngindari utowo nahan jotosan. Yen ora dheweke iso cilako neng jero ring kui.

Topic: sports
P3K utawa Pertolongan Pertama Pada Kecelakaan kuwi mestine ana ning saban gedung utawa instansi lan diajarake marang penghuni utawa para pegawai sing ana ning gedung kuwi. Piranti sing utama saka proses P3K kuwi yaiku anane kotak P3K. Ning manca negara, saban wong lan saban omah mesti dnuwe kotak sing isine kaya perban, obat kanggo tatu, kasa, lan uga kebutuhan liyane. P3K iki uga bisa diisi karo obat liya miturut lara sing dirasakake kaya obat lambung, obat asma, lan obat kanggo penderita epilepsi. Oksigen uga kudu disediakake ben bisa dadi cadangan pas ana sesak napas lan uga udara sing panas. Sak liyane kuwi uga kudu ana termometer. 

Topic: slice of life
Soda kuwi sajane penemuan ombenan sing apik amarga bisa dari alternatif alkohol. Nanging anggepan kuwi mung ana ing jaman biyen amarga soda durung kacampur gula lan zat-zat pengawet kaya saiki. Soda pertama ditemokake bentuke mung kaya banyu putih nanging ana rasa kang marai keri ning ilat. Jaman saiki ya ana soda sing kaya kuwi, aran dagange yaiku sparkling water. Soda sing ning warung rata-rata wis ana pemanis lan tambahan pengawet sing bisa marai penyakit kaya diabetes lan lara pencernaan. Mutune ora seapik soda alami sing bisa dinggo pengobatan. Mulane, saiki ada produsen sing nggawe alternatif kunir asem sing dicampur soda ben bisa ngurangi konsumsi soda sing tingkate glukosa dhuwur banget. 

Topic: food & beverages
Pas aku dolan nang kediri aku diundang koncoku gawe slametan kanggo acara sunatane adeke. Lah slametan iki termasuk salah sijine adate wong jowo sing sampek saiki ora iso ditinggalno. Slametan iku upacara sing biasane dilakoni ambek wong jowo sing biasane ate ngelakoni acara utowo hajat penting nang uripe utowo pas mari oleh rejeki. Salah sijine perkoro sing biasane wong jowo gelek ngadakno slametan yaiku nag ate bangun omah. Acara slametan iku asline yo meh podo ambek dongo bareng karo ngundang wong-wong sing ono nag sekitare utowo wong-wong sing dikenal ambek parek karo sing duwe hajat iku maeng. Dadi kebiasaan slametan iku munu wes tradisine wong jowo sing dilakoni sampek saiki.

Topic: culture & heritage
Salah siji permainan tradisional sing wes akeh wong sing lali iku jenenge kil kilan. Onok sisan sing ngomong sari buahan. Biasane sing eroh dolanan iki iku arek-arek deso. Padahal permainan sing siji iki iku seru puol dan isok dadi bentuk olahraga soale bakal terus bertahan nganggo siji sikil tok. Nek awakmu penasaran, koyok ngene cara dolene. Siji, dolen iki gak isok dewean, kudu arek akehan. Minimal limang arek lah. Loro, hom disik gawe nentukno sing ngejar pemain liyane. Telu, nek wes mari, pemain liyane kudu cekelan tembok sambil ngangkat siji sikile. Pengejar iku mau gak isok nangkep pemain sing cekelan tembok. Dan pemain gak oleh ndekem ndek sak panggon tok, kudu pindah-pindah sisan. Engkok pas pindah, baru pengejar isok cepet-cepetan nangkep pemain sak durunge de’e cekelan tembok. Pemenang ditentukno teko pemain sing paling suwe bertahan.

Topic: sports
Yen hawa mulai adem lan mulai ora bersahabat, ombenan paling cocok sak liyane wedhang jahe ya jeruk panas. Jeruk panas iki sumber vitamin C sing bisa ningkatake daya tahan tubuh ing musim sing ora kena dikira-kira iki. Carane nggawe jeruk anget utawa jeruk peres iki ora ruwet kaya jus amarga ora mbutuhake blender. Kaping pisan, pilihen jeruk sing apik. Sajane bisa nganggo kabeh jenis jeruk, nanging ana jenis jeruk peres sing rasane legi rada kecut. Yen lagi musim, uga bisa nganggo jeruk sunkist. Kaping pindho, siyapke banyu panas. Yen pengen legi, bisa ditambah gula. Jeruk panas iki ombenan paling murah nomer 2 sak wise teh panas. Nanging, rasane bar ngombe jeruk panas iki seger lan entheng ning awak.

Topic: food & beverages
Salah sawijining olahraga sing paling gampang yaiku sepedahan. Sepeda iki dadi sarana sing paling penting amarga sepeda sing pas ning awak kuwi uga ngaruh marang kenyamanan. Amarga kuwi, miturut detiksport, ana babagan sing kudu digatekake ning sepeda ben tetep nyaman. Kaping pisan yaiku nggatekake ukuran sepeda. Ukuran sing kegedhen uga keciliken kuwi ngaruh banget karo beban sing ana ning sikil pas mancal lan beban sing ana ning pinggang. Kaping pindho yaiku kudu nyediakake banyu kang akeh ben ora dehidrasi. Kaping telu yaiku kudu nyediakake jadwal khusus ben bisa mancal luwih adoh lan bisa eksplorasi dalan anyar ben ora gampang bosen. 

Topic: sports
Yen ngomongke bab gaweyan kang ana gandheng cenenge karo panganan, ya wis mesthi kabeh sarujuk pakaryan kuwi mau arane Chef. Dadi Chef kuwi mbutuhake skill kang akeh lho, kayata kudu bisa masak kanthi bener lan pener. Tegese, wiwit milih bahan, ngolah bahan, milih bumbu, masak, nganti nyawisake panganan kabeh kudu dilakokake kanthi setiti supaya asile bisa maksimal. Durung maneh yen kowe dadi Celebrity Chef, wis mesthi kowe kudu percaya dhiri, bisa ngadi busana lan ngadi sarira, uga kudu bisa public speaking supaya katon merbawani ing sangarepe kamera. Bayangke wae kowe seneng masak lan mbok unggah ing instagrammu, lah jebulane sing komen lan nyengkuyung akeh, apa ora krasa seneng atimu? Mula yen kowe minat dadi Celebrity Chef wiwiti wae saka saiki!

Topic: food & beverages
Biyen aku paling seneng delok olah raga bulu tangkis. Nah sing paling favorit yauki Taufik Hidayat. Deke iku termasuk pemain bulu tangkis sing banggakno kanggo bangasa iki soale wes nyumbang prestasi sing megilan yaiku juaran dunia 2005 ambek piala atena 2004. Cara maine deke iku lincahe megilan sampek konco-konco ambek lawane ae ngakoni nag deke iku pinteri megilan oleh main. Sak liyane iku yo akeh prestasi liyane koyok juara asian games 2002, juara dunia WBF, ambek Olimpiade sing ora mandek-mandek. Mari ngunu deke ora melok maneh Pelatnas Cipayung nag tanggal 30 januari 2009 ambek mutusno dadi pemain sing profesional. Sak marine iku deke gawe pusat pelatihan bulu tangkis sing di jenengi Taufik Hidayat Arena.

Topic: sports
Amalan sing awak dhewe lakoke neng donyo kui bakal diwales neng akhirat mengko. Naning sak durunge kui, awak dhewe wis iso ngicipi balesane neng alam kubur. Yen awak dhewe pantes mlebu swarga, awak dhewe bakal diloke endahe panggon kui. Yen awak dhewe pantese mlebu neroko, awak dhewe wis iso ngerasake panas seko neng alam kubur. Gerbang neroko bakal dibukake kanggo wong-wong sing akeh ngelakoke tindakan ala pas isih urip. Senadyan awak wong kui durung mlebu uap panas sing metu seko kono wis iso bakar kulit. Wong kui oga bakal dikancani karo amal eleke, sing rupane olo lan ambune busuk. Awake wong kui bakal diantemi nganggo gada wesi lan kuburane bakal dadi sempit tekan balung-balunge remuk.

Topic: religion
Mangkat kerjo neng kantor kui pancen malase banget. Disik pas jamane pandemi, awak dhewe wis biasa nyambut gawe seko omah. Saiki pandemine kui wis ora ono, awak dhewe dipekso balik menyang kantor. Awak dhewe dadi kudu tangi luwih isuk lan uga adus sak durunge mangkat. Biasane disik, awak dhewe iso sante-sante disik sakdurunge nyambut gawe. Awak dhewe isih ono wektu kanggo dolan karo bojo lan anak. Padahal, sebenere gaweane dhewe kui pancen iso digarap seko omah. Awak dhewe ora butuh-butuh banget ono neng kantor. Paling awak dhewe kudu neng kantor pas ono rapat sing penting wae utowo kudu ketemu langsung karo pelanggane perusahaane dhewe.

Topic: business
Tahun iki aku ambek dulurku milih liburan nang Jakarta wong loro. Mergo bosen nang panggon sing iku iku ae, awak dewe nyobai nang Perpustakaan Nasional alias biasa disingkat dadi Perpusnas. Terus dulurku kepikiran gawe moco buku nang kono. Ternyata, awak dewe kudu daftar dadi member e disik. Akhire aku ambek dulurku daftar member Perpusnas diewangi karo petugase. Pertama, ngisi formular pendaftaran sing wes disediakno nang ruang keanggotaan nang lantai 2 Perpusnas. Mbari ngono nyudokno KTP. Pas wes mari ngisi formulir, awak dewe dijaluki nomor telpon ambek alamat email sing isok dihubungi. Wes deh garek ngenteni diluk dan awak dewe entuk kartu anggota.

Topic: leisures
Dina Jumat wingi, Kiki lunga ning masjid kanggo sembahyang jumatan. Kiki istirahat saka kantor pas jam mangan awan. Rampung wudhu, dekne langsung lunga menyang masjid sing ana ning cedhak kantor. Wayah jumatan kuwi, Kiki ngerungokake khotbah babagan kautamaane zakat. Kiki uga ngerungokake ceramah babagan zakat iki oleh disumbangake saka harta lan kapan wae bisa disumbangake ben kautamaane tetep ana, yaiku ora kanthi ngeliwati keleme srengenge ning dina Idul Fitri amarga tujuane zakat kuwi ya ngopeni wong sing ora duwe panganan ning dina kuwi. Banjur Kiki uga nyatet babagan sing penting kaya ukuran kanggo zakat lan apa wae sing bisa disumbangake kaya beras lan dhuwit. 

Topic: religion
Neng Sekolah Alam Bogor, sekolah disik pas SD, kui ono sing jenenge dino dodolan. Dino kui wong tuwo lan wali murid kui bakal teko neng sekolah. Biasane dino dodolan kui ngepasi acara koyo rapat utowo pertemuan wong tuwo lan wali murid mau. Awak dhewe neng kono kudu dodolan opo sing arep awak dhewe dol. Gurune dhewe ngewangi dhewe seko awal kanggo dodolan. Seko nentuke barang sing arep didol, tuku bahan panganan, nyepake panggon dodolan, tekan ngewangi masake. Pas kui, kelompokku milih dodolan bakso tusuk karo Milo. Sayange pas kui lagi udan, dadi es Milo sing awak dhewe dol ora akeh sing tuku. Nanging bakso tusuke payu tekan ora ono sisane.

Topic: business
Lagu gundul-gundul pacul yaiku lagu daerah khas Jawa Tengah. Lagu gundul-gundul pacul yaiku salah sawijining tembang dolanan sing biasane dinyanyikake kaliyan bocah-bocah. Bocah-bocah seneng banget yen dikongkon nyanyikake. Ben apal lagune, carane sing kaping siji yaiku weruh lirik lagune. Sing kaping loro yaiku sering ngerungokake lagu gundul-gundul pacul. Sing kaping telu bocah-bocah bisa nyanyi bebarengan karo kancane. Sing kaping papat, pas wayah dolanan bocah-bocah bisa karo nyanyi. Saengga yen wis apal dheweke bisa nyanyi tanpa ndelok lirik. Bocah-bocah pasti bakal seneng banget yen apal kaliyan lagu gundul-gundul pacul. Bocah-bocah uga bisa nyinaui makna lagune. Bocah-bocah uga bisa ngajari kanca liyane sing ana ing sekolah, ben kanca liyane bisa nyanyi sisan.

Topic: culture & heritage
Taun 2021 lan 2022 dadi taun sing gemilang kanggo akeh cabang olahraga ning Indonesia, salah sijine yaiku pencak silat. Peminat pencak silat iki tambah akeh sing ngakibatake akeh perguruan silat anyar sing buka ning Indonesia. Salah sijine yaiku jenis pencak silat Madura sing dadi juara dunia ning ajang manca negara. Pencak silat uga dadi olahraga sing nyenengake yen ditonton, apa maneh sing cabang seni amarga bisa weruh kebudhayaan Indonesia sing dicampur karo seni bela diri. Nanging, ning stasiun TV jarang banget ditayangake lan mung ana ning sosial media utawa kanal video online. Kamangka kuwi, ayo dukung para atlet pencak silat lewat tayangan olahraga ben bisa maju kaya cabang olahraga liyane. 

Topic: sports
Bapakku mbuka bengkel ning ngarep omah lan wis suwe banget usahane kuwi sepi amarga ana pandemi. Jarang ana wong sing ndandani motor utawa mobil. Bapakku uga mulai kekurangan dhuwit kanggo operasional bengkel. Banjur bapakkuu nduwe Ide ben bengkel iki ora tutup. Bapakku mulai mbuka video lan tutorial ndandani sepeda kaya mulai setir kanthi ban lan rantai. Bapakku pinter golek peluang bisnis, yaiku ndelok wong sing akeh seneng sepedaan. Sing marai seneng yaiku wong sing biyen langganan ndandani motor ning bapak, saiki ganti ndandani sepeda pancal amarga akeh wong sing seneng garapane bapakku sing rapi kuwi. Amarga kuwi, bapak saiki ora ngerasa rugi lan bengkel tetep buka. 

Topic: business
Kabeh wong sing urip nang suku utowo adat mesti duweni omah adat sing duweni fungsi macem-macem. Lah terus opo se sing jenenge omah adat iku? Omah adat yaiku omah sing ge bangun ambek coro sing podo utowo bentuk sing podo ambek awitan omah iku dibangun sampek turun temurun. Omah adat iku mesti gabangun utowo digawe ambek merhatikno fungsine nang uripe masyarakat utowo wong sing urip nang jaman iku utowo adat iku. Mangkane sing jenenge omah adat mesti duwene bentuk ambek rupo sing seje-seje. Lah sing garai seje iku opo? sing garai seje yo teko karakter wong sing nang adat iku maeng ambek kondisi lingkungan utowo keadaan, terus mabek cuaca sing ono nang daerah adat iku ono.

Topic: culture & heritage
Dhek jaman saiki, akeh banget panganan sing ngandung lombok pirang-pirang. Kayata mie gacoan sing wis misuwur banget ana ing Indonesia. Mie iki duweni level pedhes dewe-dewe. Ana sing isi lombok 10 nganti 40 ya ana. Ora mbayangke kepiye pedhese lan kepiye dadine yen mangan mie gacoan sing level paling dhuwur. Kanggo ngilangi pedhese iki, mie gacoan duweni ngombe sing unik. Kayata es genderuwo, es pocong, lan liyane. Senajan jenenge medheni banget, nanging sakjane es e seger pol. Isine campuran buah lan sirop. Mie gacoan wis nduweni akeh banget cabang ana ing saben kutha. Mula, kanggo kowe sing durung tau njajal mie gacoan ayo gek ndang njajal!.

Topic: food & beverages
Hal gak terduga selama pertandingan olahraga iku isok kedaden kapan ae. Iku pun gak mek dialami ambek atlet e tok, tapi penonton e isok kenek sisan. Salah siji sing tau tak alami iku pas nonton sepak bola, terus raiku kenek tendangan bola sampe marakno mimisen. Iku jelas kecelakaan dan gak onok sing isok disalahno. Pas awakku mimisen, aku langsung ngelakoni tindakan ben getih iku mau isok mandek metu teko irungku. Cara iki isok mbok tiru sisan. Siji, posisi sira nunduk tapi tetep lunggo tegak. Loro, pencet pangkal irung. Telu, kompres nganggo es nang pangkal irung. Papat, idukno getih sing melbu nang kerongkongan ben gak muntah. Terakhir, enteni sampe darah mandek ngalir.

Topic: sports
Michael Jordan kui pemain basket sing terkenal sepanjang masa. Aku dhewe kenal Jordan ora seko pertandingan basket, nanging malah seko film kartun, Space Jam. Artine dheweke iki pemain sing paling terkenal neng jamane, seko wong gedhe tekan bocah cilik. Iki iso dadi argumen yen dheweke kui dadi pemain paling apik. Alesan sing liya kui, dheweke uga entuk penghargaan pemain paling berharga tekan 5. Jumlah kui luwih akeh seko LeBron sing entok 4 lan Kobe sing mung siji. Jordan kui neng lapangan terkenal iso nyetak angka seko werno-werno kondisi. Ora mung jago nyerang, dheweke uga jago neng bagian pertahanan. Dadi Michael Jordan iki layak kanggo dadi pemain basket palin apik sepanjang masa.

Topic: sports
Aku sering banget ngerungokno keluhan sing siji iki, lali gak ngentas kumbahan sing lagi dikum. Dan iku gak mek dialami karo arek kos tok, tapi wong sing kerjo sisan akeh sing ngalami iki. Biasane iku mergo wes pegel pas moleh kuliah utowo kerjo, terus dadi males, dan akhire lali gak dientas. Nek wes ngono, onok siji solusi sing paling pas, yaiku nganggo mesin cuci otomatis. Nek wes nganggo iku, awakmu garek metek pisan tok, terus mesin cuci iku bakal bekerja otomatis bahkan sampe ngeringno kumbahanmu engkok. Kumbahanmu bakal aman deh sampe engkok awakmu moleh kuliah utowo kerjo. Dadi gawe awakmu sing sek sering lali ngentas kumbahan, tukuo mesin cuci otomatis gawe nang omahmu.

Topic: technology
Wong-wong sing lagi diet pasti gak tau nge-skip sing jenenge ngombe jus. Bah iku jus buah, jus sayur, utowo campuran teko rong jenis panganan iku, pokoke ben dino iku kudu ngombe jus. Biasane, wong-wong iku sampe mbelani tuku slow juicer gawe program diet e. Ketoke koyok podo ae nggawe jus nganggo blender ambek slow juicer, padahal manfaat sing dientokno iku bakal bedo. Slow juicer iki bakal ngeremes bahan panganan alon-alon gawe ngeminimalisir tekanan udara dan bakal ngasilno jus sing kandungan nutrisine luwe duwur timbang nek ngejus nganggo blender biasa. Wes ngono, hasil sing dientokno teko slow juicer iki luwe lembut soale kabeh sarine keperes nang kono kabeh.

Topic: technology
Pas awak dhewe kancanan karo wong kui, iso wae awak dhewe seneng karo wong sing podo. Nanging, awak dhewe ora kepengen hubungan kancanane kui pedot mergo urusan seneng-senengan. Supoyo kui ora kedadean, ono beberapa hal sing kudu awak dhewe gateke. Sing kesiji, yen awak dhewe wis curiga, awak dhewe karo konco kui seneng karo wong sing podo, awak dhewe kudu ngobrol karo dheweke. Sing keloro, awak dhewe kudu ngeyakinke wong siji karo liyane, supoyo ora musahan mergo urusan kui. Sing ketelu, yen misale kui diroso keangelan, awak dhewe kudu lan koncone dhewe kudu golek cem-ceman sing liyo lan dipastike pas kui awak dhewe seneng karo wong sing bedo.

Topic: slice of life
Neng Yogyakarta, tau ono angin puting beliung sing gedhe banget. Omah-omah lan fasilitas umum neng kota pelajar kui akeh sing rusak. Salah sijine kui sekolah sing bakal dadi panggonku sinau. Kui kedadeane sekitar taun 2007. Pas kui posisi aku durung pindah neng kota kui. Nanging budheku omah cerak seko SMP 15, SMP sing dirusak karo puting beliuang mau. Nanging, omahe budheku ora kenopo-nopo. Ono cerito sing aneh neng walik kedadean kui. Sak durunge, angine makin gedhe, ono simbah-simbah ngetok-ngetok pintu omah. Dheweke jaluk uyah jarena supoyo iso ngusir puting beliunge kui. Simbahe kui nyebarke uyahe neng sekeliling omahe budheku. Asli, omahe budheku slamet. Padahal, SMP 15 kui kahanane rusak banget. Jarake sekolah kui karo omahe budheku ora luwih seko 200 m.

Topic: slice of life
Hobi jaman saiki iku maceme akeh banget lan kadhang aneh. Kenapa aneh? awit wong saiki kadang ana sing duweni hobi ngingu macan, lan kewan buas liyane. Kayata artis Alshad Ahmad sing ngingu macan putih sing dijenengi Selen. Saliyange mung diingu, macan putih iki uga biasane dilebokna ana ing YouTube. Wong sing gemes karo macan iki akhire padha njaluk ndelok terus lan akhire macan iki dadi objek sing dieksploitasi karo sing duwe kanggo ing YouTube. Sakjane macan iku ora oleh diingu ana ing pekarangan omah, amarga macan iku kalebu kewan buas sing habitate ana ing alam terbuka utawa alas supaya naluri kewan buas e ora ilang. 

Topic: leisures
Museum Benteng Vredeburg pancen ninggalake cerita sing marai bungah nalika ketemu kanca anyar. Salah sawijine nalika aku pengen mlaku-mlaku dewenan ning museum iki, aku ketemu salah sawijining mahasiswa sing ngadakake penelitian, asmane Mbak Tiara. Mbak Tiara iki mahasiswa sejarah sing lagi penelitian pengaruhe budaya kolonial kanggo masyarakat Jogja. Amarga museum lagi sepi, aku kenalan karo Mbak Tiara lan ngobrol akeh babagan sejarah lan carane dadi peneliti sejarah lewat panggonan wisata iki. Jare Mbak Tiara, neliti panggon wisata sejarah iki ana untung lan angele amarga kadang wis diwenehi penjelasan diorama, nanging ya kudu nggawe pitakonan maneh apa penjelasan iki wes bener apa durung. 

Topic: leisures
Ning Jawa, ana lagu-lagu sing biyasane dinyanyekake karo dolanan pas wayah padhang wulan. Salah sawijine yaiku lagu "Jamuran". Lagu iki ngejak bocah-bocah cilik dolanan kaya mbedhek jamur apa sing didelikake karo kancane. Lagu iki uga padha karo "Cublak-cublak Suweng". Cara nyanyekake yaiku ana siji wong sing ndingkluk lan kancane sing ora ndingkluk dolanan ning gegere karo nyanyi. Pucuke tangan kuwi ditutulake marang tlapakan tangan sing kebuka lan digilir. Banjur yen lagune wis rampung bocah sing ndingkluk mau kongkon mbedhek ning ndi wiji utawa tangan terakhir sing ditutul kae mau. Yen bedhekane bener, kamangka bisa gantian karo bocah sing kepilih kuwi. 

Topic: culture & heritage
Amargi wonten Indonesia kathah bentang alam awujud tebing, wonten pengusaha hotel ingkang damel hotel wonten tebing. Hotel Padjajaran Skylodge Purwakarta, menika asmanipun, dados hotel gantung ingkang kaping sepisan wonten Indonesia. Hotel menika pancen nembe gadhah setunggal kamar, nanging sensasi nginep wonten tebing punika boten saged dipunpanggihi wonten pundi-pundi papan.  Mesen kamar wonten mriku, berarti sampeyan kedah boten jirih marang panggonan ingkang dhuwur. Supados saged tekan hotel, sampeyan kedah manjat tebing lan nyebrang nitih tali kados flying fox. Fasilitas kamar sampun lengkap kados hotel biasanipun. Sampeyan kedah niti undhak-undhakan saking wesi supados saged tekan kamar. Kapasitasipun kamar menika namung cekap kangge wong kalih.

Topic: leisures
Salad buah isok dadi alternatif gawe wong-wong sing males mangan buah. Aku bakal jelasno resep salad buah sing temenan sehat soale gak ates mayonaise sing lemak jenuhe duwur kalo susu kental manis sing kandungan gulone duwur. Nek iki aku bakal nganggo yoghurt sing luwe sehat. Salad buah iku isok nganggo buah opo ae, tapi nang kene aku bakal nganggo stroberi, mangga, ambek gedhang. Terus gawe saos salad e, aku nganggo yoghurt rasa stroberi ambek rong sendok lemon peres. Pertama buah-buahe diketoki disik dadi bentuk kotak-kotak utowo sak senengmu, terus ditoto nang mangkok. Mbari ngono nang wadah liyane, campur yoghurt rasa stroberi karo lemon peres. Nek wes roto, saos iku mau dituangno nang duwure buah-buah mau. Salad buah sehat siap dipangan.

Topic: food & beverages
Nak tak delok-delok saiki akeh bocah-bocah dolanan hp nang peteng-peteng kadang ambek turu barang. Padal asline iku ora oleh soale iso dadekno moto loro. Nah perkoro iku maeng yo wes dianjurno karo dokter, karo pakar teknologi, ambek pabrike nang buku panduan yo wes nganjurno ngunu. Tapi anjuran iku akeh sing ora dituruti terus efeke saiki akeh sing kenek min, terus motone rodok mblawur, ambek akeh sing motone moro-moro pereh barang. Kabeh iku maeng polahe ora nuruti anjuran ambek prosedur penggunaan hp sing ancen wes diwei ambek pabrike nag buku panduan sing ono nang kerduse hp. Nag wes kadung nginiki biasane sing kenek yo hpne. 

Topic: technology
Piala Dunia FIFA utowo wong-wong nyebute FIFA tok iku kompetisi sepak bola internasional sing dituti karo tim nasional putra senior anggota Federasi Sepak Bola Internasional sing dadi badan pengatur sepak bola sak dunyo. Kejuaraan iki diadakno patang tahun pisan dan wes diadakno ket tahun 1930. FIFA iki dinilai dadi kompetisi olahraga sing paling akeh peminate. Sing paling jelas, kabeh pecinta bal-balan iku pasti bakal ndelok kompetisi iki. Cuma sing bedo iku, bahkan wong-wong sing gak seneng bal-balan ae bakal nonton pertandingan iki sisan ben eroh sopo sing dadi pemenang bal-balan sak dunyo iki. Bahkan wong-wong pasti mbelani langganan Vidio ben isok nonton pertandingan FIFA secara langsung. Istilahe ngono nek gak nonton FIFA iku bakal ketinggalan tren. Makane akeh uwong sing gak gelem kari dewe dan podo akeh sing nonton sisan.

Topic: sports
Catur kuwi salah siji olahraga sing nduwe manfaat kang gedhe kanggo mental lan kecerdasan. Miturut artikel media halodoc, permainan catur iki bisa ningkatake memori amarga olahraga iki kudu ngapalake akeh pola lan uga langkah mindahake buah catur. Catur iki bisa ningkatake kreatvitas siswa amarga miturut penelitian, catur iki mbutuhake strategi sing bisa ngerangsang daya pikir kanggo para bocah. Kamangka, wong sing seneng dolanan catur iki bisa nduwe kemampuan kanggo nyusun rencana sing apik. Catur iki uga bisa dadi salah siji cara terapi kanggo wong sing gampang stres lan ngelatih fokus amarga bisa ngewenehi layanan lan strategi antistres kanggo para pasien.

Topic: sports